Държавен вестник, бр. 5, 2026 г., стр. 49

БРОЙ  5	
Д Ъ Р Ж А В Е Н  В Е С Т Н И К 	
СТР.  49  
Придобилите трета степен на професионална квалификация по професията трябва да 
притежават аналитично мислене, умения за вземане на решения, способност за координиране и 
ръководене на екип, ефективна комуникация с клиенти и вътрешни звена, както и инициативност 
и отговорност при извършване на ремонтни и контролни дейности. Изисква се познаване и 
прилагане 
на 
нормативната 
уредба, 
свързана 
с 
техническата 
експлоатация 
на 
електрооборудването, както и притежание на валидни документи за правоспособност при работа 
с електрически инсталации и системи под напрежение. 
Лицата, придобили трета степен на професионална квалификация по професията 
„Електрообзавеждане на релсов транспорт“, могат да бъдат обучавани за придобиване на 
правоспособност за управление на МПС от категория В и при възможност за категория Т по реда 
на Наредба № 37 от 2002 г. за условията и реда за обучение на кандидатите за придобиване на 
правоспособност за управление на моторно превозно средство и условията и реда за издаване на 
разрешение за тяхното обучение, издадена от министъра на транспорта и съобщенията (обн., ДВ, 
бр. 82 от 2002 г). 
 
2.3. 
Четвърта степен на професионална квалификация по професията 
Придобилите професионална квалификация по професия „Електрообзавеждане на релсов 
транспорт“ с четвърта степен на професионална квалификация притежават задълбочени познания 
за конструкцията, принципа на действие и техническите характеристики на електрическите 
съоръжения и системи, използвани в релсовия транспорт. Те детайлно познават нормативната 
уредба, регулаторните изисквания и стандартите за безопасност, приложими към електрическите 
инсталации и оборудването на подвижния състав, както и специфичните изисквания за тяхната 
експлоатация, техническа поддръжка и управление на риска. 
Те имат способността да анализират и оценяват цялостното състояние на електросистемите, 
да вземат стратегически решения при възникване на технически проблеми, да разработват и 
внедряват програми за профилактика и оптимизация на работните процеси и да гарантират 
съответствието на извършваните дейности с действащата нормативна уредба. Познават в 
дълбочина функциите, отговорностите и оперативните действия на експлоатационния персонал, 
което им позволява ефективно да организират, координират и контролират цялостния технически 
процес. 
Методите, които използват, включват технически анализ, прогнозиране на възможни 
неизправности, прилагане на софтуер за моделиране и диагностика на електрически системи, 
както и използване на инструменти за управление на техническата документация и процесите по 
поддръжка. Те участват в разработването на вътрешни инструкции и процедури за безопасност, 
обучават и инструктират персонала по прилагането им, както и в изготвянето на графици за 
технически прегледи, модернизация и подновяване на оборудване. 
Работата им се извършва с използването на специализирани софтуерни продукти, 
съвременни електронни измервателни и диагностични уреди, програмируеми логически 
контролери, системи за мониторинг и управление на процесите, както и стандартни и 
специализирани инструменти за монтаж и ремонт. При необходимост те участват и в тестване на 
нови технологии, оценка на съвместимостта на оборудване и въвеждане на иновации в 
техническите решения, прилагани в железопътния транспорт. 
Резултатът от дейността на лицата с четвърта степен е осигурено стабилно, ефективно и 
безопасно функциониране на електрообзавеждането, постигане на високи стандарти за 
експлоатация и поддръжка, успешно реализирани технически проекти и внедрени добри практики 
в управлението на електросистемите. Те поддържат пълна техническа документация, включваща 
анализи, доклади, протоколи от проверки и предписания за подобрения, които подпомагат 
ефективното функциониране на железопътната инфраструктура и подвижния състав. 
Работното им място обхваща административни и технически звена – офиси, лаборатории,